
REFERAT DE APROBARE A PROIECTULUI DE HOTĂRÂRE
Titlul proiectului de hotărâre

PROIECT DE HOTĂRÂRE privind modificarea și completarea Anexei la Hotărârea Consiliului Local nr.454/2017 privind aprobarea Regulamentului Serviciului de Salubrizare a Municipiului Timişoara.
Motivul emiterii proiectului de hotărâre

În  Regulamentul Serviciului de salubrizare a Municipiului Timișoara, aprobat prin HCLMT nr. 454/2017, nu sunt prevăzute contravenții în cazul în care lățimea fâșiei stropite  cuprinsă de jetul de apă este mai mică  de 5 m, presiunea apei nu asigură spălatul pe o lățime  de 2,5m de la rigola spre axul median al străzii ( HCL nr.29/2019, caietul de sarcini , art.15 , alin.(5), art.14, alin.(4) ).
Lățimile fâșiei stropite și a fâșiei spălate sunt luate din caietul de sarcini pentru  SC Brantner Servicii Ecologice SRL, adică sunt obligații cerute de Primăria Municipiului Timișoara și asumate de Brantner prin contract.
In cazul în care, firma de salubritate nu execută corespunzător lucrarea planificată, dacă se face recepția, se recepționează 100% sau parțial, dacă lucrarea nu este bine facută.
Praful este însă o consecință temporară (dar foarte supărătoare) rezultată în urma executării necorespunzătoare a măturatului; stropitul străzilor și trotuarelor, spălatul carosabilului se execută de regulă între 1 aprilie și 1 octombrie; până se face recepția lucrării ( dacă se face), fâșia udată se usucă , de aceea  este important ca aceste operații sa fie amendate punctual ( dată/stradă) în momentul în care sunt depistate ca executate necorespunzător. Dovada executării necorespunzătoare poate fi și un video/ o fotografie trimisă de un cetățean, dacă are date de identificare stradă, dată.
Schimbări preconizate și rezultate așteptate

Imbunătățirea calității aerului, protecția sănătății populației, conservarea și protecția mediului înconjurător, îmbunătățirea condițiilor de viață ale populației.
Concluzii

Urmare a celor prezentate mai sus, considerăm oportună promovarea proiectului de hotărâre privind  modificarea și completarea Anexei la Hotărârea Consiliului Local nr.454/2017 privind aprobarea Regulamentului Serviciului de Salubrizare a Municipiului Timişoara.

